Rupert Keegan je upokojeni britanski dirkač Formule 1. Debitiral je v sezoni 1977, ko je bil nekajkrat blizu uvrstitve v točke s sedmim mestom na Veliki nagradi Avstrije, kar je njegova najboljša uvrstitev kariere, osmim mestom na Veliki nagradi ZDA in devetim mestom na Veliki nagradi Italije. V sezoni 1978 je dosegel le eno uvrstitev, enajsto mesto na Veliki nagradi Španije. Po letu premora se je vrnil v drugi polovici sezone 1980, ko je dosegel tudi deveto mesto na Veliki nagradi ZDA. Po ponovnem letu premora se je vrnil na zadnjo tretjino sezone 1982, ko je dosegel le eno uvrstitev na dvanajsto mesto, po koncu sezone pa se je upokojil.